ETA:n sekakomitean päätös N:o 31/2000, tehty 31 päivänä maaliskuuta 2000, ETA-sopimuksen liitteen IV (Energia) muuttamisesta



Virallinen lehti nro L 141 , 15/06/2000 s. 0055 - 0056



ETA:n sekakomitean päätös N:o 31/2000, tehty 31 päivänä maaliskuuta 2000, ETA-sopimuksen liitteen IV (Energia) muuttamisesta ETA:n SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite IV muutettiin 26 päivänä marraskuuta 1999 tehdyllä ETA:n sekakomitean päätöksellä N:o 168/1999(1). (2) Raakaöljyn hankintakustannuksia ja öljytuotteiden kuluttajahintoja koskevasta yhteisön tiedotus- ja neuvottelumenettelystä 22 päivänä huhtikuuta 1999 tehty neuvoston päätös 1999/280/EY(2) on otettava osaksi sopimusta. (3) Raakaöljyn hankintakustannuksia ja öljytuotteiden kuluttajahintoja koskevasta yhteisön tiedotus- ja neuvottelumenettelystä tehdyn neuvoston päätöksen 1999/280/EY täytäntöönpanosta 26 päivänä heinäkuuta 1999 tehty komission päätös 1999/566/EY(3) on otettava osaksi sopimusta, (4) Huhtikuun 22 päivänä 1999 tehdyllä neuvoston päätöksellä 1999/280/EY on kumottu yhteisössä raakaöljyn ja öljytuotteiden hintojen tiedottamiseen ja neuvotteluihin sovellettavasta yhteisön menettelystä 4 päivänä toukokuuta 1976 annettu neuvoston direktiivi 76/491/ETY, joka on osa sopimusta ja joka on näin ollen poistettava sopimuksesta. (5) Komission päätöksellä 1999/566/EY on kumottu yhteisössä raakaöljyn ja öljytuotteiden hintojen tiedottamiseen ja neuvotteluihin sovellettavasta yhteisön menettelystä annetun direktiivin 76/491/ETY täytäntöönpanosta 26 päivänä tammikuuta 1977 tehty komission päätös 77/190/ETY, joka on osa sopimusta ja joka on näin ollen poistettava sopimuksesta, ON PÄÄTTÄNYT SEURAAVAA: 1 artikla Korvataan sopimuksen liitteessä IV olevan 3 kohdan teksti (neuvoston direktiivi 76/491/ETY) seuraavasti: "399 L 0280: Neuvoston päätös 1999/280/EY, tehty 22 päivänä huhtikuuta 1999, raakaöljyn hankintakustannuksista ja öljytuotteiden kuluttajahintoja koskevasta yhteisön tiedotus- ja neuvottelumenettelystä (EYVL L 110, 28.4.1999, s. 8)." 2 artikla 1. Korvataan sopimuksen liitteessä IV olevan 3a kohdan teksti (komission päätös 77/190/ETY) seuraavasti: "399 D 0566: Komission päätös 1999/566/EY, tehty 26 päivänä heinäkuuta 1999, raakaöljyn hankintakustannuksia ja öljytuotteiden kuluttajahintoja koskevasta yhteisön tiedotus- ja neuvottelumenettelystä tehdyn neuvoston päätöksen 1999/280/EY täytäntöönpanosta (EYVL L 216, 14.8.1999, s. 8)." 2. Poistetaan sopimuksen liitteen IV lisäys 1. 3 artikla Neuvoston päätöksen 1999/280/EY ja komission päätöksen 1999/566/EY islannin- ja norjankieliset tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaiset. 4 artikla Tämä päätös tulee voimaan 1 päivänä huhtikuuta 2000, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle(4). 5 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 31 päivänä maaliskuuta 2000. ETA:n sekakomitean puolesta F. Barbaso Puheenjohtaja (1) Ei vielä julkaistu virallisessa lehdessä. (2) EYVL L 110, 28.4.1999, s. 8. (3) EYVL L 216, 14.8.1999, s. 8. (4) Ei ilmoitusta valtiosäännön asettamista velvoituksista.